Taniqli aktrisa Natalya Krachkovskaya 78 yoshida vafot etdi

Rossiyalik taniqli aktrisa Natalya Krachkovskaya 78 yoshida olamdan o‘tdi, deya xabar bermoqda “RIA Novosti”. U fevral oxirida surunkali kasallikning zo‘rayishi tufayli og‘ir ahvolda Moskvadagi kasalxonaga yotqizilgan edi.

Rossiya Federatsiyasida xizmat ko‘rsatgan artist Krachkovskaya 1938-yilda Moskvada tug‘ilgan. 40 yildan ziyod ijodiy hayoti davomida 70 dan ortiq filmlarda suratga tushgan. Odatda ikkinchi darajali, biroq ko‘zga ko‘rinarli, xarakterli rollarni o‘ynagan. O‘zbekistonlik kino ixlosmandlariga u “Ivan Vasilyevich kasbini o‘zgartiradi”, “12 stul” kabi filmlardagi rollari orqali tanish.